თეჟარუიქის საამშენებლო წარწერა
source date: XIII AD
availability: დოკუმენტი ვრცელდება Creative Commons Attribution-NonCommercial-ShareAlike 3.0 ლიცენზიით. (http://creativecommons.org/licenses/by-nc-sa/3.0/)

[...] ვალერი სილოგავა, ცნობები და შენიშვნები სომხეთის ქართული ეპიგრაფიკული ძეგლების გამოცემის შესახებ, 142-175

[...] პარუირ მურადიანი, სომხეთის ქართული წარწერები, წყაროთმცოდნეობითი გამოკვლევა (სომხურ ენაზე), 5-256

†ჯუარო ქრისტესო ცხოველსმყოფელო რომელი აღემართე გოლგოთას ჴსნისათჳს ჩუენისა შენმიერითა ძალითა შეზღუდვილნი დაგჳფარენ ივანე მჴარგრძელმან შვილმან ერისთავთერისთავისა სარგის მანდატურთუხუცესისა შაჰანშა ზაქარია ბარქ დიდისა ამისპასალარისა ძმამან ქუეყნისა აირისით შარჰით ვაღეძორით გაეწონით შათით კაიტბუკით განძის თვით ნორბერდით კეჩროლით ქუეყნამდის შუა ყოვლისავე ამღებელმან სახელსა შენსა აღვაშენე მონასტერი და ეკლესიაი ესე

† ქრისტეს ჯუარო, ცხოველსმყოფელო, რომელი აღემართე გოლგოთას ჩვენს სახსნელად, შენმიერი ძალით შეზღუდვილნი დაგჳფარენ. ივანე მხარგრძელმა, ერისთავთ-ერისთავის სარგის მანდატურთუხუცესის შვილმა, შაჰანშა ზაქარია ბარქ დიდი ამისპასალარის ძმამ, ქვეყნის ა[..]ირისით, შარჰით, ვაღეძორით, [.......], გაეწონით, შათით, კაიტბუკით, განძის თვით ნორბერდით, კეჩროლით ქუეყნამდე ყველაფრის ამღებელმა, შენს სახელზე აღვაშენე მონასტერი და ეს ეკლესია.

თეჟარუიქის ეკლესია მდებარეობს სოფელ მეღრაძორის ახლოს. მას უწოდებენ გიურჯიქილისას, ქართველთა ეკლესიას. სომხურ წყაროებში ეწოდება ასევე პღნძაანქ. წარწერა 1977 წელს გამოაქვეყნა პარუირ მურადიანმა, ხოლო 1980 წელს მისეული შესწორებებით - ვალერი სილოგავამ. ვალერი სილოგავს აზრით, წარწერა ყურადღებას იქცევს, პირველ რიგში, ტოპონიმების სიმრავლით - ათზე მეტი „ქვეყანა“ და პუნქტია მასში დასახელებული. იგი ძვირფას საისტორიო წყაროს წარმოადგენს.